text: 90-årig dræbt: Kørte ud foran lastbil
  09 maj 2016 kl. 15.56
  En mand på 90 år blev dræbt på stedet, da han i personbil kørte ud foran en lastbil på Givevej ved Dørken. Hans 64-årige søn blev alvorligt kvæstet. 
  Ulykken skete i krydset Dørkenvej og landevejen mod Give ved 16-tiden. Ifølge beboere havde de to i bilen spurgt om vej ved et hus i den lille by Dørken. Derefter kørte de ud på Givevej (rute 176), hvor bilen blev ramt i venstre side af en lastbil. og skubbet et langt stykke på Givevej.
  - Den 90-årige er fra lokalområdet, mens sønnen er fra Middelfart, oplyser vagtchef Svend Pedersen, Sydøstjyllands Politi. De pårørende er underrettet.
  Den 90-årige var fører af bilen og han var dræbt på stedet. Den 64-årige søn blev fløjet på sygehuset i llæge-helikopteren.
  Se flere videoer på localeyes.dk
  